Úradný vestník L 134 , 22/05/2002 S. 0005 - 0008



Nariadenie Komisie (ES) č. 839/2002 z 21. mája 2002, ktorým sa mení a dopĺňa nariadenie (ES) č. 2090/98, týkajúce sa registra rybárskych plavidiel spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3760/92 z 20. decembra 1992, ktorým sa vytvára systém spoločenstva pre rybolov a akvakultúru [1], naposledy zmenené a doplnené nariadením (ES) č. 1181/98 [2], najmä na jeho článok 13, keďže: (1) na účely Spoločnej politiky rybného hospodárstva je potrebné viesť aktuálnu referenčnú databázu o charakteristike plavidiel v rybárskej flotile spoločenstva, tvoriacu register rybárskych plavidiel spoločenstva, ustanovený v nariadení (ES) č. 2090/98 [3]; (2) členské štáty musia monitorovať kvalitu dát, posielaných Komisii pre vloženie do tejto databázy; (3) do tejto databázy by mali byť vložené informácie o rybárskych licenciách, vydaných v súlade s nariadením Rady (ES) č. 3690/93 z 20. decembra 1993, ktorým sa vytvára systém spoločenstva, určujúci predpisy o minimálnych informáciách, ktoré musia byť uvedené v rybárskych licenciách [4]; (4) databáza musí obsahovať informácie požadované v bilaterálnych dohodách o rybolove medzi spoločenstvom a tretími krajinami; (5) do databázy musia byť vložené aj ďalšie informácie, aby sa zabezpečilo splnenie medzinárodných záväzkov spoločenstva v súvislosti s výmenami dát s Potravinárskou a poľnohospodárskou organizáciou OSN, v súlade s rozhodnutím Rady 96/428/ES z 25. júna 1996 o súhlase spoločenstva s Dohodou o podporovaní plnenia medzinárodných ochranných a riadiacich opatrení rybárskymi plavidlami na šírom mori [5]; (6) preto je potrebné zmeniť a doplniť nariadenie (ES) č. 2090/98; (7) opatrenia ustanovené v tohto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Nariadenie (ES) č. 2090/98 sa týmto mení a dopĺňa takto: 1. Vkladá sa nasledujúci článok 3a: "Článok 3a Informácie špecifikované v prílohe I nariadením (ES) č. 839 musia byť poskytnuté Komisii najneskôr 31. decembra 2002 v prípade plavidiel s rybárskou licenciou, ktorých celková dĺžka je 15 metrov alebo viac, alebo ktorých dĺžka medzi kolmicami je 12 metrov alebo viac. Pre plavidlá s rybárskou licenciou, ktorých celková dĺžka je menšia ako 15 metrov alebo ktorých dĺžka medzi kolmicami je menšia ako 12 metrov, termín pre poskytnutie informácií bude najneskôr 31. december 2003." 2. Článok 5 sa nahrádza týmto textom. "Článok 5 Komisia zaznamená informácie o rybárskych plavidlách, oznámené členskými štátmi v zmysle tohto nariadenia, do databázy tvoriacej register, ak sú v súlade s prílohami tohto nariadenia. Členské štáty budú mať prístup k údajom registra, týkajúcim sa ich vlastnej flotily." 3. Vkladá sa nasledujúci článok 5a: "Článok 5a Plavidlo bude označené jedinečným spôsobom pomocou jeho vnútroštátneho čísla, uvedeného v prílohe I tohto nariadenia. Toto číslo bude s konečnou platnosťou pridelené pri prvej registrácii plavidla v národnom registri. Neskôr nemôže byť zmenené ani znovu pridelené ani v prípade, že plavidlo bude prevedené z alebo do iného členského štátu, zlikvidované, stiahnuté z rybolovu alebo znovu prihlásené." 4. Prílohy I až V sa menia a dopĺňajú v súlade s prílohou k tomuto nariadeniu. Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. mája 2002 Za Komisiu Franz Fischler člen Komisie [1] Ú. v. ES L 389, 31.12.1992, s. 1. [2] Ú. v. ES L 164, 9.6.1998, s. 1. [3] Ú. v. ES L 266, 1.10.1998, s. 27. [4] Ú. v. ES L 341, 31.12.1993, s. 93. [5] Ú. v. ES L 177, 16.7.1996, s. 24. -------------------------------------------------- PRÍLOHA 1.2.3.4.5. Prílohy k nariadeniu (ES) č. 2090/98 sa menia a dopĺňajú takto:V prílohe I nasledujúci text sa vkladá do tabuľky s názvom "Špecifikácia údajov, ktoré majú byť oznámené, a opis záznamu": +++++ TIFF +++++ V prílohe II sa dopĺňa nasledujúci text: +++++ TIFF +++++ V prílohe III sa dopĺňa nasledujúci text: +++++ TIFF +++++ V prílohe IV sa dopĺňa nasledujúci text: +++++ TIFF +++++ V prílohe V sa dopĺňa nasledujúci text: +++++ TIFF +++++ --------------------------------------------------